รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลเตรียมความพร้อมรับมือสถานการณ์อุทกภัยและภัยแล้ง พร้อมวางแผนบริหารจัดการน้ำฤดูฝนปี 2566 ในพื้นที่ จ.ขอนแก่นและลุ่มน้ำชีตอนกลาง มุ่งแก้ปัญหาน้ำทั้งระบบ
วันอังคารที่ 20 มิถุนายน 2566
20/06/2566
​โฆษกรัฐบาลเผย รัฐบาลเตรียมความพร้อมรับมือสถานการณ์อุทกภัยและภัยแล้ง พร้อมวางแผนบริหารจัดการน้ําฤดูฝนปี 2566 ในพื้นที่ จ.ขอนแก่นและลุ่มน้ําชีตอนกลาง มุ่งแก้ปัญหาน้ําทั้งระบบ
​โฆษกรัฐบาลเผย รัฐบาลเตรียมความพร้อมรับมือสถานการณ์อุทกภัยและภัยแล้ง พร้อมวางแผนบริหารจัดการน้ําฤดูฝนปี 2566 ในพื้นที่ จ.ขอนแก่นและลุ่มน้ําชีตอนกลาง มุ่งแก้ปัญหาน้ําทั้งระบบ
วันที่ 20 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าของโครงการศึกษาแผนหลักแบบบูรณาการเพื่อบรรเทาอุทกภัยและภัยแล้งพื้นที่เฉพาะลุ่มน้ําชีตอนกลาง (Area Based) รวมทั้งแนวทางการบริหารจัดการน้ําเตรียมความพร้อมรับมือสถานการณ์อุทกภัยฤดูฝน ปี 2566 ในพื้นที่จังหวัดขอนแก่นและลุ่มน้ําชี พร้อมเน้นย้ําหน่วยงานที่เกี่ยวข้องบูรณาการการทํางานให้สอดคล้องกับสถานการณ์ ลดผลกระทบต่อประชาชนให้ได้มากที่สุด
โฆษกประจําสํานักนายกรัฐมนตรีกล่าวว่า นายกรัฐมนตรีให้นโยบายในการทํางานเพื่อแก้ไขปัญหาน้ําท่วมน้ําแล้ง บริหารจัดการน้ําอย่างเป็นระบบต่อเนื่อง โดยสํานักงานทรัพยากรน้ําแห่งชาติ (สทนช.) ได้ลงพื้นที่ติดตามสถานการณ์น้ําในพื้นที่จังหวัดขอนแก่น โดยเห็นถึงสภาพปัญหาในพื้นที่ลุ่มน้ําชีตอนกลาง ที่ประกอบด้วยลุ่มน้ําสาขา 9 ลุ่มน้ําสาขา ใน 7 จังหวัด ได้แก่ จังหวัดกาฬสินธุ์ ขอนแก่น มหาสารคาม มุกดาหาร ยโสธร ร้อยเอ็ด และ อุดรธานี รวมพื้นที่ประมาณ 12.85 ล้านไร่ โดยพบปัญหาด้านอุทกภัย ภัยแล้งซ้ําซาก ฝนทิ้งช่วงเป็นประจําทุกปี ปัญหาน้ําอุปโภค - บริโภค รวมถึงปัญหาด้านสิ่งแวดล้อม โดยเฉพาะปัญหาภัยแล้ง มีเสี่ยงภัยแล้งประมาณ 7.47 ล้านไร่ เนื่องจากมีปริมาณน้ําเก็บกักใช้การของอ่างเก็บน้ําขนาดใหญ่และขนาดกลาง รวม 2,478 ล้าน ลบ.ม. คิดเป็นร้อยละ 43 ของปริมาณน้ําท่าเฉลี่ยรายปี ส่วนฤดูฝนจะประสบปัญหาน้ําท่วมเกิดจากน้ําท่วมล้นตลิ่ง และน้ําท่วมขังอยู่บริเวณพื้นที่ลุ่มริมน้ําชีและลําน้ําสาขา ซึ่งพบว่ามีปริมาณน้ําส่วนเกินที่ทําให้เกิดปัญหาน้ําท่วมประมาณ 440 ล้าน ลบ.ม./ปี มีพื้นที่เสี่ยงน้ําท่วมมากกว่า 1.31 ล้านไร่ มีครัวเรือนได้รับผลกระทบอย่างน้อย 85,700 ครัวเรือน
โดยเป็นการทํางานตามนโยบายรัฐบาลได้พิจารณาเร่งดําเนินการแก้ไขปัญหาให้ครอบคลุมและสอดรับกับสถานการณ์ ดังนี้
- ดําเนินมาตรการตามแผนแม่บทการบริหารจัดการทรัพยากรน้ํา 20 ปี (2561 - 2580) จํานวน 2,978 โครงการ โดยแบ่งแผนงานการพัฒนาออกเป็น 2 ระยะ ได้แก่ ระยะกลาง (ปี 2568 - 2570) และระยะยาว (ปี 2571 - 2580) เพื่อทําให้พื้นที่ลุ่มน้ําชีตอนกลาง มีปริมาณน้ําต้นทุนเพิ่มขึ้น 1,250 ล้าน ลบ.ม. พื้นที่ชลประทานเพิ่มขึ้น 998,000 ไร่ ลดปริมาณน้ําหลากที่จะไหลลงสู่แม่น้ําชีตอนกลางและตอนล่างได้ 207 ล้าน ลบ.ม.
- เพิ่มประสิทธิภาพระบบชลประทาน พัฒนาแหล่งกักเก็บน้ํา/ระบบส่งน้ําให้ครบทุกลุ่มน้ําสาขา จัดหาแหล่งน้ําแบบพึ่งพาตนเอง (โคก หนอง นา โมเดล) สร้างความมั่นคงทางน้ําภาคการผลิต ควบคู่กับการพัฒนาด้านอื่น ๆ
- วางแนวทางการบริหารจัดการน้ําในฤดูฝน ปี 2566 (1 พฤษภาคม - 31 ตุลาคม 2566) ของเขื่อนอุบลรัตน์ ในจังหวัดขอนแก่น โดยมีแผนการระบายน้ําเพื่อสนับสนุนน้ําดิบในการผลิตประปาของการประปาส่วนภูมิภาค 5 แห่ง ประปาหมู่บ้าน 45 แห่ง สนับสนุนแหล่งอุตสาหกรรมตามลําน้ําพอง 10 แห่ง และรักษาระบบนิเวศ วันละประมาณ 1 ล้าน ลบ.ม.
- ก่อสร้างฝายชะลอน้ําในพื้นที่ 26 อําเภอ 124 ตําบล จํานวน 332 ฝาย รวมปริมาณน้ํากักเก็บเพิ่มขึ้น 8 ล้าน ลบ.ม. นับตั้งแต่เดือนมกราคม - พฤษภาคม 2566
- รณรงค์และประชาสัมพันธ์ให้เกษตรกรเพาะปลูกประมาณปลายเดือนกรกฎาคม 2566 เป็นต้นไป โดยจะส่งเสริมการใช้น้ําฝนเป็นลําดับแรก เขื่อนและอ่างเก็บน้ําจะมีการเสริมในช่วงต้นฤดูฝนหรือฤดูฝนทิ้งช่วง
“นายกรัฐมนตรีให้ความสําคัญ เน้นย้ําถึงการบริหารจัดการทรัพยากรน้ําอย่างเป็นองค์รวมทั้งระบบ ซึ่งได้สั่งการให้ดําเนินการมาอย่างต่อเนื่อง ซึ่งการเตรียมมาตรการให้ครอบคลุม เป็นระบบ ยั่งยืน และเหมาะสมกับศักยภาพของแต่ละพื้นที่จึงเป็นปัจจัยสําคัญในการใช้ทรัพยากรน้ําอย่างคุ้มค่า เพื่อพัฒนาคุณภาพชีวิตที่ดีให้กับประชาชนต่อไป” นายอนุชาฯ กล่าว